19.4.2004 Den Europæiske Unions Tidende L 112/1 (Retsakter, hvis offentliggørelse er obligatorisk) KOMMISSIONENS FORORDNING (EF) Nr. 668/2004 af 10. marts 2004 om ændring af visse bilag til Europa-Parlamentets og Rådets forordning (EF) nr. 1774/2002 for så vidt angår import af animalske biprodukter fra tredjelande (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestem- melser for animalske biprodukter, som ikke er bestemt til konsum (!), senest ændret ved Kommissionens forordning (EF) nr. 808/2003 (?), særlig artikel 28, stk. 2, artikel 29, stk. 3, og artikel 32, stk. 1, og ud fra følgende betragtninger: (1) I forordning (EF) nr. 1774/2002 er det fastsat, at visse forarbejdede produkter, der kan anvendes som foder- midler samt foder til selskabsdyr, tyggepinde, tyggeben og tekniske produkter, kun må indføres til Fællesskabet, hvis de opfylder de relevante krav i nævnte forordning. Ifølge Den Videnskabelige Styringskomités udtalelse af 10.-11. maj 2001 om sikkerheden ved kollagen bør der fastsættes specifikke hygiejnebestemmelser, der skal gælde for forarbejdning og markedsføring af kollagen, der kan anvendes som fodermiddel. Bilag VII til forord- ning (EF) nr. 1774/2002, hvori der fastsættes specifikke hygiejnekrav til forarbejdning og afsætning af forarbejdet animalsk protein og andre forarbejdede produkter, der kan anvendes som fodermidler, bør derfor ændres i over- ensstemmelse hermed. I bilag VIII til forordning (EF) nr. 1774/2002 fastsættes der krav vedrørende afsætning af foder til selskabsdyr, tyggepinde og tyggeben og tekniske produkter. Det er nødvendigt at ændre det pågældende bilag for at indsætte nogle tekniske ændringer med henblik på at indarbejde mærkningskravene i forordningens artikel 28 vedrørende biprodukter bestemt til foder til selskabsdyr fremstillet af dyr, der er blevet behandlet med bestemte stoffer, og for at tydeliggøre de importkrav, der gælder for fedtderivater og for visse forarbejdede produkter, der () EFTL 273 af 10.10.2002, s. 1. () EUTL 117 af 13.5.2003, s. 1. indgår i fremstillingen af foder til selskabsdyr, nemlig de såkaldte »animalske smagsforstærkere«. Bilag VIII bør derfor ændres i overensstemmelse hermed. I bilag X til forordning (EF) nr. 1774/2002 er der fastsat modeller for sundhedscertifikater ved indførsel fra tredje- lande af visse animalske biprodukter og deraf afledte produkter. Det er nødvendigt at ændre det pågældende bilag med henblik på at opstille yderligere modeller for importcertifikater og på at ajourføre de eksisterende modeller for at indføre nogle tekniske ændringer, der vedrører dyresundhedsaspekter. Bilag X bør derfor ændres i overensstemmelse hermed. I bilag XI til forordning (EF) nr. 1774/2002 er der fastsat lister over tredjelande, hvorfra medlemsstaterne kan tillade indførsel af animalske biprodukter, der ikke er bestemt til konsum. Af hensyn til fællesskabslovgivnin- gens klarhed bør disse lister snarest konsolideres og kombineres med de lister over lande, hvorfra medlems- staterne kan tillade import af produkter af forskellige dyrearter, som allerede er opstillet i fællesskabslovgiv- ningen af hensyn til dyre- og folkesundheden. Indtil da bør henvisningerne i bilag XI til de pågældende lister nu gøres klarere og ajourføres, og bilag XI bør derfor ændres i overensstemmelse hermed. De i denne forordning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — UDSTEDT FØLGENDE FORORDNING: Artikel 1 Ændringer af forordning (EF) nr. 1774/2002 Bilag 1, VIL, VII, X og XI til forordning (EF) nr. 1774/2002 ændres som angivet i bilaget til nærværende forordning.